Wenslingen - Alemannische Wikipedia

# Wenslingen

### Us der alemannische Wikipedia, der freie Dialäkt-Enzyklopedy

Wappe
Basisdate
Kanton: | Basel-Landschaft
Bezirk: | Sissech
BFS-Nr.: | 2865
PLZ: | 4493
Koordinate: | 47° 26' n. Br. 7° 54' ö. L.
Höchi: | 571 m ü. M.
Flächi: | 5.91 km²
Iwohner: | 684 (31. Dezember 2006)
Websyte: | www.wenslingen.ch
Charte

Technische Yschränkung: Dr koräkt Titel wär: »Wäislinge«

| Dialäkt: Baseldytsch

Wäislinge (hochdytsch Wenslingen) isch e politischi Gmeind im Bezirk Sissech vom Kanton Basel-Landschaft in dr Schwiiz.

## [ändere] Lag

Wäislinge liggt uff 571 m.ü.M. am Hauptzug vom Jura im südweschtlige Deil vonere Hechi zwischem Ei- und em Ergolztal. Nochbergmeinde sin Ormalinge, Roteflueh, Ammel, Oltige, Zeglige, Chilchbrg und Däggnau.

## [ändere] Wappe

S'Wäisliger Wappe gitts sit 1946. Es isch dur e sänkrächte Strich in dr Mitti in zwei Helftene teilt. Links wird e grieni Tanne, wo uff eme schwarze Bode vor goldigem Grund stoot, rächts e goldigi Weizeähre uff rotem Grund zaigt. S Wappe erinneret an die grosse Waldflechene und die bedytend Landwirtschaft. D Farbe sin e Remineszänz an die ehemooligi Zuegheerigkeit zer Herrschaft Thierstai.

## [ändere] Gschicht

Vom Ortsname us, wo 1280 s'erscht Moll erwäänt wird, nimmt me d Gryndig vo Wäislinge im 8. Joorhundert a. Erschti Spure vo menschliche Tätigkeite sin aber elter, so gitts e römischs Brand-Gräberfäld im Gebiet Heid. Am Ändi vom 10. Joorhundert hän d Grafe vo Homberg-Thierstai weschtlig vom Dorf e grossi Burg baut, wo aber scho 1180 widr verloo worde isch (Ödenburg). 1372 hett dr Ort zer Herrschaft Farnsburg gheert, isch denn aber 1446 vo de Grafe vo Falkestai emene Basler Bürger verpfändet worde und 1461 in Bsitz vo dr Stadt Basel ko. En erschti Schuel isch uffs Joor 1757 beläit. Im 2. Wältkrieg isch Wäislinge wie so mängi Baselbieter Gmeind Truppestandort gsi. Die stationierte Truppe hän vor allem Verteidigungsalage gege en allfällige Aagriff vo Hitler-Dytschland baut.

## [ändere] Sehenswürdigkeite

### [ändere] Höhlene

Z'Wäislinge befinde sich meereri grösseri Höhlene vo regionaler Bedytig.

- Bruederloch, lengschti Höhli vom Baselbiet. Im undere Teil frei zugegängli (am Wanderwäg Wäislinge - Eital), im obere Teil gföörlig, Fiehrig dringend empfoole)
- Tüfelschuchi, unter Naturschutz, Schlofplatz vo Flädermyys (Fiehrige möglig)
- Bärehöhli, frei zuegänglig, Fundort vo Knoch vo Höhlebäre

### [ändere] anders

- Ruine Ödenburg (reschtauriert, hütte en schöne Ussichtspunkt und Picknickplatz)
- Jungferestai vor dr Ödenburg: e tischäänligi mächtigi Staiplatte, villicht e keltischs Heiligtum
- Traugott Meyer-Brunne und Gedänkdafele
- Bruderloch (längste Höhle des Kantons Basel-Landschaft)

## [ändere] Perseenligkeite

Traugott Meyer, 1895-1959, Dichter und Schriftsteller

## [ändere] extärni Verbindige

- Offizielli Website
- Infos vom Kanton

Koordinate: 47° 26' N, 7° 54' O |

Vun "http://als.wikipedia.org../../../w/e/n/Wenslingen.html"

Kategorie: Artikel uf Baseldytsch | Ort (Kanton Basel-Landschaft)

##### Views

- Artikel
- Diskussion
- Itzigi Version

##### Mitarbeit

- Wikipedia-Portal
- Artikel wo fähle
- Letschti Änderige

##### Hilf

- Froge?
- Stammtisch
- Finanzielli Hilf

##### Suech

##### Anderi Sprooche

- Deutsch
- English
- Français
- Italiano
- Nederlands
- Русский
- Svenska